Verona Murphy

Is polaiteoir agus Teachta Dála,  ina ball den Ghrúpa Réigiúnach Neamhspleách, as Contae Loch Garman í Verona Murphy (a rugadh sa bhliain 1971). Ceapadh í mar Cheann Comhairle Dháil Éireann ar an 18 Nollaig 2024. Níl aon eagla uirthi roimh chonspóid.
clé|mion|2024|293x293px

 Gairm 
D'fhás Murphy suas sa Ghráinseach, Loch Garman.

Cúlra Fhine Gael atá aici agus tá gréasán tacaíochta láidir aici sa Wexford Independent Alliance. Is minic a chloistear í ar na meáin náisiúnta. Nuair a bhí an pobalóir Mick Wallace i  bParlaimint na hEorpa le linn 2019-2024, bhí bratach an neamhspleáigh i Loch Garman ardaithe ag Murphy, agus toghadh í gan mórán dua in Olltoghchán 2020 agus arís in Olltoghchán 2024.

Toghadh  Murphy  ina Ceann Comhairle ar an 18 Nollaig 2024, an chéad bhean leis an ngradam sin a fháil. Tháinig an ceapachán conspóid. 

 Thug Fianna Fáil agus Fine Gael tacaíocht do Murphy mar chuid den idirbheartaíocht atá ar siúl acu leis an nGrúpa Réigiúnach Neamhspleách faoi chomhrialtas a bhunú, gníomh a mhaígh Seán Ó Fearghaíl (Fianna Fáileach agus ina Cheann Comhairle sa Dáil  ó 2016 go dtí 2024) agus daoine eile a rinne mír mhargántaíochta de ról tábhachtach. Bhí díomá air, a dúirt sé, nach raibh ceannasaíocht an pháirtí ag tacú leis an uair seo. Dlúthchuid den mhargáil faoi bhunú an chéad rialtais eile, áfach, ab ea an cinneadh a rinne ceannaire Fhianna Fáil Micheál Martin tacú le Verona Murphy in áit Sheáin Uí Fhearghaíl.
 Ní cainteoir Gaeilge í Verona Murphy. Cainteoirí líofa Gaeilge iad na hiarrthóirí Seán Ó Fearghaíl agus Aengus Ó Snodaigh agus dúirt siad roimh an vóta gur chóir go mbeadh Gaeilge ag an té a cheapfaí sa phost.
 Bhí tuarastal an Cheann Comhairle - €255,000 in 2024 - níos airde ná an €243,895 a íoctar leis an Taoiseach.
clé|mion|an Ceann Comhairle sa Dáil, 22 Eanáir 2025.|295x295px

 34ú Dáil 
Bhí cúrsaí ina gcíor thuathail sa 34ú Dáil go minic agus Murphy i mbun. Tharraing na cearta labhartha sa Dáil conspóid.  

 Gaeilge 
Cáineadh an cinneadh Verona Murphy a ainmniú le bheith ina Ceann Comhairle toisc gan aon Ghaeilge a bheith aici, rud a bhí riachtanach don phost dar lena réamhtheachtaí.

Dúirt Murphy sular ceapadh í mar Cheann Comhairle go gcuirfeadh sí feabhas ar a cuid Gaeilge agus dheimhnigh sí go raibh sé i gceist aici go mbeadh leibhéal líofachta aici a bheadh “ag teacht” lena ról.

I mí Feabhra 2025, bhí easpa líofachta Gaeilge an Cheann Comhairle i mbéal an phobail mar gheall ar achrann a tarraingíodh sa Dáil nuair a dúirt an Taoiseach Micheál Martin gur “ag insint bréaga” a bhí ceannaire Shinn Féin Mary Lou McDonald; bhí leas bainte aige as easpa Gaeilge an Cheann Comhairle agus as an teanga féin chun McDonald a mhaslú.

 Féach freisin 
Loch Garman (Dáilcheantar)
Polaiteoirí i nDáilcheantar Loch Garman
An 34ú Dáil

 Tagairtí 

Catagóir:Daoine a rugadh i 1971
Catagóir:Baill den 32ú Dáil
Catagóir:Daoine as Contae Loch Garman
Catagóir:Daoine beo
Catagóir:Loch Garman (Dáilcheantar)
Catagóir:Polaiteoirí neamhspleácha na hÉireann
Catagóir:Baill den 34ú Dáil
Catagóir:Cinn Chomhairle
Catagóir:Baill den 33ú Dáil